burgasdotpro/wikipedia huggingface dataset:
Hans Olsson

Hans Olsson (* 27. august 1984, Mora, Švédsko) je švédsky lyžiar. Špecializuje sa na kĺzavé disciplíny, zjazd a super-G. Vo Svetovom pohári debutoval 6. marca 2004, keď nedokončil zjazd v Kvitfjelli. Na MS 2007 v Åre, získal striebro v tímovej súťaži (4 jazdy v super G + 4 jazdy v slalome).
...On the Radio (Remember the Days)

„…On the Radio (Remember the Days)“ je štvrtý singel z prvej dosky Nelly Furtado, ktorá sa volá Whoa, Nelly! V origináli sa pieseň volá „Shit on the Radio (Remember the Days)“, ale slovo "shit" bolo postupne vypípané a nakoniec aj odstránené z názvu piesne.
Po dvoch úspešných singloch mala byť táto pieseň ďalším hitom, ale nestalo sa tak a do Billboard Hot 100 sa ani neprebojovala. Touto piesňou začal reťazec neúspechov Nelly Furtado na americkej pôde, ktorý ukončila až v roku 2006 piesňou „Promiscuous“.
Árpád Göncz

Árpád Göncz (* 10. február 1922, Budapešť, Maďarsko – † 6. október 2015, Maďarsko) bol prvý slobodne zvolený prezident Maďarska (v úrade: 2. máj 19904. august 2000), maďarský spisovateľ, prekladateľ, liberálny politik.
Vyštudoval právo v Budapešti v roku 1944. Pracoval aj ako spisovateľ a napísal niekoľko poviedok, hier a esejí a preložil veľké množstvo prozaických diel z angličtiny do maďarčiny.
Mátyás Szűrös

Mátyás Szűrös (* 11. september 1933 Püspökladány) je maďarský politik a bývalý dočasný prezident republiky od 18. októbra 1989 do 2. mája 1990.
Prezidentom bol počas zmeny vlády z komunistickej na demokratickú. Pôsobil aj ako predseda Národného zhromaždenia od marca 1989 do mája 1990.
Lucidity

Lucidity je debutový album holandskej skupiny Delain hrajúcej symfonický metal / gotický metal. Bol vydaný 4. septembra 2006 vydavateľstvom Roadrunner Records.
Na albume hosťovalo viacero známych hudobníkov. Najlepšie umiestnenie bolo na 43. priečke holandského rebríčka, kde sa udržal 8 týždňov.
Mário Pečalka

Mário Pečalka (* 28. december 1980) je slovenský futbalista, ktorý v súčasnosti hráva v corgoňligovom klube ŠK Slovan Bratislava. Hráva na pozícii obrancu alebo defenzívneho stredopoliara. Je defenzívnym futbalistom, ktorý má za svoj vzor Zinedina Zidana.
Rodák z obce Rudina (okres Kysucké Nové Mesto) prestúpil do Slovanu Bratislava v roku 2003, no výraznejšie sa nepresadil. O rok neskôr prestúpil do MŠK Žilina, kde sa časom stal dôležitou súčasťou tímu. Hral v drese Žiliny v predkolách Ligy majstrov a skupinovej fáze Poháru UEFA.
Reprezentácia.
"(Stav k: 6. júnu 2009, 23:44 SELČ)"
Prezidentské voľby v USA v roku 2008

Prezidentské voľby v Spojených štátov amerických v roku 2008 boli v poradí 56. nepriame prezidentské voľby v USA. Konali sa v utorok 4. novembra 2008. Hlavnými kandidátmi boli Barack Obama a John McCain. Demokrat Barack Obama, predtým senátor z Illinois a Joe Biden, predtým senátor z Delaware, porazili republikánov, Johna McCaina, senátora z Arizony, a Sarah Palin, guvernérku Aljašky. Obama sa tak stal 44. prezidentom Spojených štatov a Biden 47. viceprezidentom Spojených štátov. Obama sa stal prvým Afroameričanom, ktorý bol kedy zvolený do prezidentského úradu. Republikánsky prezident George W. Bush nebol oprávnený pokračovať v treťom volebnom období, z dôvodu limitov volebného obdobia stanovených v 22. dodatku ústavy. 
Počiatočné kampane sa výrazne sústredili na vojnu v Iraku a Bushovu neobľúbenosť. McCain podporoval vojnu v Iraku, zatiaľ čo Obama proti nej ostro vystupoval. Bush podporil McCaina. Obama viedol kampaň na tému „Washington sa musí zmeniť“, zatiaľ čo McCain zdôrazňoval svoje skúsenosti. Kampaň bola silne ovplyvnená nástupom veľkej recesie, ktorá vyvrcholila v septembri 2008.
Obama bol uvedený do funkcie prezidenta na 56. inaugurácii 20. januára 2009, kedy zložil prísahu v Kapitole Spojených štátov vo Washingtone D.C.. Inaugurácia mala rekordnú účasť zo všetkých udalostí konaných v meste. Znamenala začiatok prvého funkčného obdobia Baracka Obamu vo funkcii prezidenta a Joea Bidena ako viceprezidenta. Na základe kombinovaného počtu návštevnosti, sledovanosti televízie a internetového prenosu to bola jedna z najsledovanejších svetových udalostí.
Nominácie.
Demokratická strana.
Bez nominácie.
Podľa 22. dodatku Ústavy bývalý prezident George W. Bush nemohol kandidovať v treťom volebnom období.
Ďalší kandidáti.
Vo všetkých 50 štátoch (a Federálnom dištrikte Kolumbia) kandidovali len John McCain a Barack Obama.
Ďalší kandidáti kandidovali len v niektorých štátoch:
Jožka Černý

Josef Černý, známy aj ako Jožka Černý (* 14. marec 1942, Čejč) je jeden z najznámejších českých spevákov ľudových piesní, označovaný za "kráľa" ľudových piesní.
Zo života.
V minulosti pracoval ako mechanik šijacích strojov, automechanik a umelecký kováč.
Spieva už od svojich štyroch rokov. V roku 1946 ho vybrali, aby zaspieval prezidentovi Edvardovi Benešovi, ktorý sa vracal z exilu a navštívil Hodonín, rodisko T. G. Masaryka. Okrem T. G. Masaryka spieval Jožka Černý všetkým česko-slovenským a českým prezidentom.
Získal Zlatú platňu Supraphonu, rovnako niekoľko ďalších zlatých platní, ako aj platinovú platňu.
Vo voľnom čase sa venuje rekreačne futbalu, kde obvykle nastupuje na pravom krídle a na svoj vek je nadmerne pohyblivý, hrá za exhibičnú 11 (Amfora, XI B.Polívky a i.), tréningovo hráva na verejnom ihrisku „Na Pastvisku“) pred svojím domom v Starej Břeclavi.
Je ženatý, má dve dcéry.
Amenity

Amenity je prvý demo album holandskej, symfonický metal hrajúcej skupiny Delain. Vydaný bol v roku 2002, pričom nahrávania sa zúčastnila pôvodná zostava skupiny. Niektoré skladby boli neskôr prepracované, znova nahrané a použité na debutovom albume "Lucidity".
Zostava.
Hosťujúci muzikanti.
George Oosthoek, bývalý člen Orphanage - growl spev na skladbách č. 3 a 4
Frozen (Delain)

„Frozen“ je prvý singel holandskej skupiny Delain hrajúcej symfonický metal / gotický metal. Bol vydaný 21. mája 2007 vydavateľstvom Roadrunner Records. Najlepšie umiestnenie v holandskom rebríčku bolo na 46. priečke a udržal sa 6 týždňov.
Sukcesia

Sukcesia môže byť:
Sukcesia alebo sukcesívnosť je v práve nástup do práv predchodcu, následnosť do práva predchodcu, pozri sukcesia (právo)
Sukcesívnosť je vlastnosť byť postupný, vlastnosť nasledovať po sebe.
Kámasútra

Kámasútra (-sanskritský kmeň slova) alebo Kámasútram (-sanskritský nominatív) je staroveký indický text zaoberajúci sa ľudskou sexualitou. Autorom textu je indický filozof Mallanága Vátsjájana, ktorý žil v období medzi 4. a 6. storočím nášho letopočtu.
Text je rozdelený do siedmich častí členených do 36 kapitol. Jednotlivé časti poskytujú čitateľovi rady týkajúce sa ľudského sexuálneho správania a popisujú rôzne pozície používané pri pohlavnom styku. Ide o text týkajúci sa nielen ľudskej sexuality, ale aj riadenia domácnosti a všetkého čo s domácnosťou súvisí.
Marco Büchel

Marco Büchel (* 4. november 1971, Walenstadt, Švajčiarsko) je lichtenštajnský lyžiar. Svoje prvé preteky vo Svetovom pohári vyhral 23. februára 2003.
Stredná odborná škola polygrafická

Stredná odborná škola polygrafická (SOŠP) je štátna stredná škola so sídlom v mestskej časti Bratislava - Rača, miestna časť Krasňany. Ponúka niekoľko študijných odborov polygrafického a grafického zamerania v dennom aj pomaturitnom a nadstavbovom štúdiu, ako aj internátne ubytovanie.
História.
V roku 1951 bolo založené Stredisko pracujúceho dorastu pri Západoslovenských tlačiarňach. Následne sa v roku 1952 pretransformovalo do Odborné učilište č. 15. V roku 1971 sa Odborné učilište č. 15 transformovalo na Stredné odborné učilište polygrafické pri čom sa zaviedlo 4-ročné štúdium s maturitou a výučným listom. Súčasná budova školy bola dostavaná v roku 1976. Najprv len pre teoretické vyučovanie a domov mládeže. Následne v roku 1978 bola dokončená aj výstavba praktického vyučovania. V roku 1992 sa do priestorov Stredného odborného učilišťa polygrafického presťahovala SPŠ grafická. Školy pôsobili samostatne až 1. septembra 2002 keď došlo k zlúčeniu Strednej priemyselnej školy grafickej so Stredným odborným učilišťom polygrafickým a pretransformovali sa na Združenú strednú školu polygrafickú. V roku 2008 sa názov školy zmenil na Strednú odbornú školu polygrafickú.
See Me in Shadow

„See Me In Shadow“ je druhým singlom holandskej skupiny Delain hrajúcej symfonický metal / gotický metal. Piesne pochádzajú z albumu "Lucidity". Vydaný bol 23. júla 2007 vo vydavateľstve Roadrunner Records.
Dwain Chambers

Dwain Chambers (* 5. apríl 1978, Londýn, Spojené kráľovstvo) je bývalý britský atlét (šprintér), venujúci sa prevažne behu na 60 metrov, 100 metrov a 200 metrov.
Medzinárodný dolár

Medzinárodný dolár alebo Gearyho-Chamisov dolár (nesprávne "Gearyho-Khamisov dolár, Geary-Khamis dolár") je fiktívna menová jednotka, ktorá má rovnakú kúpnu silu ako americký dolár v Spojených štátoch v danom čase. Často sa používa rok 1990 ako východiskový rok na porovnávanie cien v čase.
Je založený na koncepte parity kúpnej sily mien a medzinárodného priemeru cien komodít. Ukazuje, akú hodnotu má lokálna menová jednotka v danej krajine. Používa sa na porovnávanie medzi krajinami navzájom a v čase. Napríklad porovnanie HDP na obyvateľa rôznych krajín v medzinárodných dolároch namiesto hodnôt založených na výmennom kurze ponúka presnejšie výsledky na porovnanie životnej úrovne. 
Tento koncept zaviedol Roy C. Geary v roku 1958 a upravil ho Salem Hanna Khamis v rokoch 1970 až 1972. Termín, hoci sa veľmi nepoužíva, niekedy používajú medzinárodné organizácie ako napríklad Svetová banka a Medzinárodný menový fond a ich publikované štatistiky.
Údaje vyjadrené v medzinárodných dolároch nie je možné prepočítať na inú menu pomocou výmenného kurzu, je potrebné urobiť prepočet podľa hodnoty parity kúpnej sily na obyvateľa uvedenej v štúdii.
Grodnianska gubernia

Grodnianska gubernia (, ) bola jedna z gubernií Ruského impéria zriadená v roku 1801 na severozápade Ruského impéria, ktorá vznikla rozdelením Litovskej gubernie. Administratívne centrum gubernie bolo v meste Grodno.
Dejiny.
Doterajšie historické záznamy svedčia o tom, že prvotnými obyvateľmi Grodnianskej gubernie boli Jotvíni, ktorí sem prišli v dôsledku presunu Slovanov do tejto oblasti v 11. storočí. Okolo roku 1055 sa tu začínajú objavovať prvé slovanské usadlosti . Zo začiatku krajina tvorila Grodnianske kniežatstvo, ktoré sa v polovici 13. storočia stalo súčasťou Litvy. V roku 1501 pri rozdelení Litovského veľkokniežatstva na jednotlivé vojvodstvá, sa jeho územie rozdelilo medzi tri vojvodstvá. Časť gubernie patrila do Podleského vojvodstva, ktoré sa v roku 1596 v procese tretieho delenia Poľska zlúžilo s vytvoreným Brestským vojvodstvom do jedného, a tak sa pripojilo k územiu Poľska. Z jednej jej časti, ktorá sa v roku 1795 stala súčasťou Ruského impéria, sa o rok neskôr (1796) vytvorila Slonimská gubernia. Tá sa však v roku 1797 zlúčilo do jedného Vilnianskou guberniou a vytvorila Litovskú guberniu. O päť rokov neskôr (1801) na príkaz cára bolo jej územie opätovne rozdelené (nebolo súčasťou Litovskej gubernie) a vytvorilo Grodnianskú guberniu. Takto jej územie zostalo nedotknuté až do roku 1842.
Gruzínska gubernia

Gruzínska gubernia () bola jedna z gubernií Ruského impéria v rokoch 1801 - 1840 zriadená na území dnešného Gruzínska na základe manifestu cára Alexandra I. po tom, ako sa toto územie dobrovoľne stalo súčasťou Ruského impéria. V roku 1812 sa územie gubernie rozšírilo o Zakaukazsko, ktoré Ruské impérium získalo na základe Bukureštskej mierovej zmluvy z roku 1812. V roku 1840 sa gubernia rozpadla a jej územie sa stalo súčasťou Gruzínsko-imeretskej gubernie. Administratívne centrum gubernie bolo v meste Tiflis.
Gruzínsko-imeretská gubernia

Gruzínsko-imeretská gubernia () bola jedna z gubernií Ruského impéria zriadená v rokoch 1840 - 1846 po rozpade Gruzínskej gubernie na jej území ako aj území Arménskej a Imeretskej oblasti. Administratívnym centrom gubernie bolo mesto Tiflis. Po jej rozpade sa na tomto území vytvorila Tbiliská a Kutajsská gubernia.
…to by mohlo být zajímavé

…to by mohlo být zajímavé je prvý štúdiový album skupiny Hm... vydaný v roku 2000 vo vydavateľstv g.parrot. Hlavnou témou albumu je láska. Väčšina piesní sú zhudobnené básne českých klasických (Jaroslav Seifert, Josef Kainar, Jan Neruda, Fráňa Šrámek, alebo Antonín Sova) a súčasných básnikov (Vít Kremlička). Ostatné texty zložil textár skupiny "Petr Kotouš", alebo "Marek Doubrava".
Pussycat Dolls

The Pussycat Dolls bola americká dievčenská skupina založená choreografkou Robin Antin. 
História.
Vznikli v roku 1995 ako čisto tanečná skupina, ale od roku 2003 pôsobili aj ako spevácka skupina v zostave Nicole Scherzinger, Melody Thornton, Carmit Bachar, Jessica Sutta, Kimberly Wyatt a Ashley Roberts.
.17 HM2

.17 Hornady Mach 2, alebo tiež .17 HM2 je náboj s okrajovým zápalom. Na trh bol uvedený v roku 2004 firmou Hornady, čím sa navádzalo na úspešný náboj .17 HMR uvedený v roku 2002 (.17 HM2 nie je v súčasnej dobe (rok 2007) ani zďaleka tak úspešný).
Konštrukcia a výkon náboja.
.17 HM2 vychádza z náboja .22 LR (.17 HMR vychádzal zo silnejšieho náboja .22 WMR). Nábojnica bola trochu predĺžená a zaškrtená na kalibri .17" (4,5 mm) a používa strelu o polovičnej hmotnosti než priemerný náboj .22 LR. Táto ultraľahká strela je kľúčom k dosiahnutiu veľmi vysokých úsťových rýchlostí. To ale nie je na úkor výkonu, ktorý náboj podáva z hľadiska terminálnej balistiky.
.17 HM2 dosahuje dvakrát väčšiu rýchlosť než bežný .22 LR, čo má za následok plochšiu trajektóriu letu až do vzdialenosti 140 m, čo je maximálny efektívny dostrel tohto náboja. To má za následok veľmi dobrú presnosť.
Je veľmi náročné vyrobiť oplášťovanú strelu, ktorá má veľkosť len .17". Tato skutočnosť sa odráža v cene náboja, ktorá je asi 5x vyššia než u veľmi lacného .22 LR. Stále je ale nižšia než niektoré používané náboje zo stredovým zápalom a nižšia než u náboja .17 HMR.
Vzhľadom na to, že tento náboj vychádza z náboja .22 LR, tak nie je príliš náročné prerobiť zbrane komorované na .22 LR na tento náboj.
Spoločnosť Hudsonovho zálivu

Spoločnosť Hudsonovho zálivu (angl. Hudson's Bay Company, HBC) je najstaršia finančná korporácia v Severnej Amerike a jedna z najstarších na svete. Keďže je na tento fakt veľmi hrdá a dosť z odkazov na svoje bohaté tradície ťaží, je jej skratka HBC často žartovne interpretovaná ako "Here Before Christ" (slov. "Bola tu už pred Kristom").
Spoločnosť Hudsonovho zálivu a jej sieť obchodných staníc zohrala nezastupiteľnú úlohu pri osídľovaní Kanady a mala tak značný vplyv na beh kanadských dejín. Pôvodne bolo hlavnou náplňou jej činnosti zásobovanie kanadských lovcov kožušín (najmä bobrích), výkup týchto kožušín a obchodovanie s nimi. V súčasnosti prevádzkuje najrozsiahlejšiu sieť obchodných domov v Kanade.
Dejiny.
Spoločnosť Hudsonovho zálivu bola založená 2. mája 1670. Najvýznamnejšou osobou medzi zakladateľmi spoločnosti bol princ Ruprecht Falcký, v Prahe narodený mladší syn českého „zimného“ kráľa Fridricha Falckého a teda blízky príbuzný anglického kráľa Karola II., ktorý na Ruprechtovu žiadosť spoločnosti udelil monopol na obchod s kožušinami v oblasti povodia všetkých riek vlievajúcich sa do Hudsonovho zálivu (asi 1/3 Kanady). Táto oblasť bola spoločnosťou na počesť Ruprechta Falckého nazvaná Zemou princa Ruprechta.
Na počiatku 19. storočia viedla Spoločnosť Hudsonovho zálivu tvrdú vojnu s konkurenčnou Severozápadnou spoločnosťou, ktorá nakoniec po prestrelke pri siedmich duboch vyústila vo vládou vynútené zlúčenie obidvoch spoločností. V roku 1870 spoločnosť prijala sumu 300 000 libier, za ktoré sa vzdala svojho obchodného monopolu a podstúpila správu Zeme princa Ruprechta Kanade.
Súčasné vedenie.
Súčasní členovia správnej rady Spoločnosti Hudsonovho zálivu sú:
.22 Long Rifle

.22 Long Rifle alebo skrátene .22 LR je už dlhšiu dobu veľmi používaný náboj. Čo sa týka počtu predaných kusov, tak ide o najpoužívanejší náboj na svete vôbec. Pre tento náboj bolo a je komorované veľké množstvo zbraní, ako pištolí, tak revolverov a pušiek. Viacerí výrobcovia zbraní majú vo svojom výrobnom programe nejakú zbraň komorovanú na tento náboj.
Nízka cena, minimálny spätný ráz a nízky hluk sú to, čo robí tento náboj ideálnym nábojom pre rekreačnú streľbu. Tento náboj sa často kupuje vo veľkých baleniach.
Náboj .22 LR je k dispozícii v širokej škále variant a vo veľmi širokom cenovom rozpätí. Váha guľky sa pohybuje od 30 do 60 grainov (1,9 – 3,9g) a úsťová rýchlosť strely od 110 do /s.
Výkon.
Náboj .22 LR má efektívny dostrel . Na vzdialenosť viac ako dochádza z hľadiska vonkajšej balistiky k veľkému prepadu strely, ktorý sa pri mierení len ťažko kompenzuje. Presnosť je dobrá, ale nie výnimočná.
Čo sa týka trajektórie strely, v 50 yardoch dochádza k stúpaniu 2,7" a k prepadu 10,8" v 150 yardoch. V 100 yardoch je to 0"
Ako lovecký náboj sa používa pri likvidácii škodnej ako sú napr. krysy.
Varianty.
Existuje veľké množstvo variant tohto náboja. Väčšinou sa delia do 4 skupín:
Úsťové rýchlosti sú veľmi závislé na mnohých faktoroch. Hlavne to je dĺžka hlavne. Vyššie uvedené rýchlosti sú „typické“ rýchlosti.
Špecifikácia.
Štandardné rozmery sú:
.22 Winchester Magnum

.22 Winchester Magnum je náboj ktorý je označovaný aj ako .22 WMR (čo je skratka pre .22 Winchester Magnum Rimfire), alebo tiež .22 Magnum a .22 Mag. 
Hmotnosť strely je väčšinou 40 grainov (2,6 g) a úsťová rýchlosť približne 600 m/s z puškovej hlavne alebo /s z krátkej zbrane.
Dejiny.
.22 WMR bol uvedený na trh v päťdesiatych rokoch firmou Winchester Repeating Arms Company a ide o jediný úspešný náboj s okrajovým zápalom, ktorý bol uvedený v 20. storočí. Tento náboj používa väčšiu nábojnicu ako .22 LR a to ako do dĺžky, tak aj do priemeru. Nábojnica je tiež silnejšia než u vyššie zmieneného náboja, čo umožňuje dosahovanie vyšších tlakov pri výstrele.
Použitie.
Pretože tento náboj väčšinou používa strelu rovnakej hmotnosti ako náboj .22 LR, tak aj použitie je väčšinou rovnaké. Vďaka vyššej rýchlosti dosahuje väčšiu penetráciu na všetky vzdialenosti a väčšiu expanziu strely, keď je použité expanzívne strelivo.
Nízka cena, relatívne nízky hluk výstrelu a zanedbateľný spätný ráz robia tento náboj vhodný pre dlhšie strelby.
Tento náboj sa stal základom pre náboj .17 HMR, zatiaľ prvý náboj s okrajovým zápalom uvedený na trh v 21. storočí (ten ponúka vyššiu rýchlosť a plochšiu trajektóriu).
Obytný dom a kino Metropol

Obytný dom a kino Metropol je objekt nachádzajúci sa v Bratislave medzi Mickiewiczovou a Špitálskou ulicou.
Datuje sa do roku 1927 (projekt), 1928 (realizácia), 1997 (rekonštrukcia).
Autorom diela je Juraj Tvarožek (projekt), Ján Miloslav Bahna, Ľubomír Závodný a Matej Siebert (rekonštrukcia).
Investorom je Tomáš Tvarožek, (jeden z riaditeľov Mestskej sporiteľne, brat architekta Juraja Tvarožka).
Tvarom je to nárožný dom, zovretý ulicami Mickiewiczovou a Špitálskou, tvoria dve päťposchodové krídla, prekryté plochou strechou, ktoré sa stretajú v skosenom a zaoblenom nároží.
Exteriér budovy je tradične rozdelený na parter, telo stavby a ukončenie, tu v podobe výraznej rímsy nad štvrtým poschodím. Pravidelný raster takmer štvorcových okien so subtílnymi kamennými šambránami na inak nezdobenej fasáde odkazuje na v tom období doznievajúci prúd konzervatívne ladenej modernej architektúry, reprezentovaný v Bratislave predovšetkým architektmi nemeckého kultúrneho okruhu, napríklad Franzom Wimmerom (1885–1953).
Dispozičné riešenie je také, že v dvojpodlažnom suteréne bolo umiestnené kino s interiérovou výzdobou inšpirovanou štýlom Art Déco, na prízemí kaviareň Metropol, prístupná z nárožia, a na poschodiach dvoj-, troj- a štvorizbové byty. Kinosálu zrušili v prvej polovici 90. rokov.
V roku 1997 prešla budova kompletnou rekonštrukciou podľa projektu architektov Jána Bahnu a Ľubomíra Závodného, pričom vnútorné priestory boli adaptované pre účely banky. Nová kaviareň, navrhnutá Ľubomírom Závodným a Matejom Siebertom, našla svoje miesto na prvom poschodí nad hlavným nárožným vchodom.
.30-06 Springfield

.30-06 Springfield je náboj, ktorý má kaliber .308" (7,62 mm). V americkej armáde sa začal používať v roku 1906 a jeho používanie pokračovalo až do 60. rokov 20. storočia, keď ho nahradil náboj 7,62 × 51 mm NATO. No ešte v 70. rokoch 20. storočia sa používal do guľometov.
Predchodcovia.
Bol vyvinutý z takmer identického náboja .30-03 malým skrátením nábojnice a zvýšením úsťovej rýchlosti. Zavedením tohto náboja sa prestali používať staršie náboje .30-40 Krag a 6 mm Lee Navy.
Zbrane, ktoré používali tento náboj.
Opakovaciu pušku Springfield M1903, ktorá sa začala používať kedysi spolu s nábojom .30-03, rýchlo modifikovali na náboj .30-06 Springfield. Používal sa aj v puške M1917 Enfield, poloautomatickej M1 Garand, automatickej M1918 Browning a veľa guľometoch, napr. série M1919.
Použitie.
USA tento náboj používali v obidvoch svetových vojnách a v Kórejskej vojne. Posledného veľkého využitia sa dočkal vo Vietnamskej vojne
Tento náboj je vhodný na lov veľkých cicavcov ako je jeleň alebo los.
Výkon.
Ide o veľmi silný náboj. Bol skonštruovaný v čase, kedy sa predpokladala streľba na 1 000 m. V roku 1906 obsahoval strelu o hmotnosti 150 grainov (9,7 g), plášťovanú strelu s plochým dnom. Po prvej svetovej vojne bolo potreba zvýšiť výkon na dlhú vzdialenosť u guľometov, a tak sa začala používať strela o hmotnosti 173 grainov (11,2 g).
Synonymá názvu.
.30 Springfield .30 Browning .30 US M.1906 .30-200-06 7,62 mm Long 7,62 mm M.1949 7,62 x 63 US (7,62 x 63)
Metropol

Metropol môže byť:
.32 ACP

.32 ACP (Automatic Colt Pistol) je pištoľový náboj ktorý bol vyvinutý konštruktérom Johnom Browningom pre použitie v polo-automatických pištoliach. Na trh bol uvedený v roku 1899 firmou Fabrique Nationale. Prvou zbraňou, v ktorej bol použitý, bola Browning M1900.
Náboj bol skonštruovaný pre prvé samonabíjacie pištole s odomknutým záverom. Dnes pre neho existujú aj pištole s uzamknutým záverom.
Výkon.
Náboj .32 ACP je kompaktný a ľahký, ale s krátkym dostrelom a nižšou zastavovacou schopnosťou (65 % pravdepodobnosť zastavenia útočníka jednou ranou). Zbrane, ktoré sú na neho komorované, sú často cenené pre svoju kompaktnosť a v porovnaní so zbraňami väčších kalibrov celkom nízkou hmotnosťou. V USA je už dlhší dobu považovaný za nedostatočný pre účely sebaobrany. Iní ho zase považujú za najslabší vhodný pre sebaobranu.
Ivan Dieška

Ivan Dieška (* 1941 – † 10. december 2006), bol popredný slovenský horolezec, funkcionár, publicista a organizátor.
Horolezectvo.
V Tatrách urobil 210 výstupov, z toho 30 prvovýstupov. Jastrabia veža, Rameno Kriváňa, vých. stena Vyšnej Baranej strážnice, juž. st. Kežmarského štítu, tri prvovýstupy na Lomnický štít, zimný priestup stredom Galérie Gánku, prvovýstup v Galérii Ostrvy. V zime 1970 s bratmi Pochylými prechod tatranského masívu (aj s Roháčmi a Beliankami). 6 prvovýstupov v africkom Ahhagare 1972, ďalší na nórsky Trolltind 1973. V USA 1978 Triple direct na El Capitan. V Alpách cesta cez Rubáš s I. Bortelom na Grandes Jorasses, Torre di Valgrande a Punta Tissi. Účastník úspešnej expedície na Nanga Parbat 1971. 
Dokázal presvedčiť vtedajších športových funkcionárov, že horolezectvo je vrcholový šport (s pozitívnymi finančnými dôsledkami). Napísal stovky článkov a niekoľko zásadných kníh o horolezectve. Organizátor prvých skalolezeckých pretekov u nás. Zasl. majster športu, Zlatý odznak IAMESu, čestný člen in memoriam JAMESu atď.
Zoznam architektov

Toto je zoznam, ktorý obsahuje známych architektov, ktorí sa preslávili svojou tvorbou a dielami.
Super Video Graphics Array

Super Video Graphics Array (SVGA alebo Super VGA) je súbor grafických štandardov, určených na vyššie rozlíšenie, ako má grafická karta VGA. SVGA má rozlíšenie 800x600 pixelov (celkom 480 000 pixelov) oproti VGA 640x480. Štandard SVGA podporuje paletu 16 miliónov farieb (tri farebné kanály RGB dávajú dokopy kombináciu 256x256x256=224 farieb), v praxi sa na monitore objaví omnoho menší počet farieb (typicky 300 000). Grafické štandardy ako je SVGA, vyvíja konzorcium výrobcov monitorov a grafických systémov VESA.
VESA

VESA je skratka Video Electronics Standards Association. Je to konzorcium výrobcov a vývojárov grafických kariet a zobrazovacích zariadení (monitorov), ktoré sa zaoberá štandardizáciou rozhraní a video protokolov.
VESA BIOS Extensions

VESA BIOS Extension (VBE) je štandardizované rozšírenie základných služieb VIDEO BIOSu konzorciom VESA. Vzhľadom na to, že väčšina moderných operačných systémov dnes využíva vlastné grafické ovládače, nie sú už služby VESA BIOSu často používané, VBE sa používalo hlavne v operačnom systéme MS-DOS.
Bravčové mäso

Bravčové mäso alebo bravčovina je označenie pre mäso pochádzajúce zo svine domácej. Spolu s hovädzím mäsom je to najčastejšie používané mäso v slovenskej kuchyni. Mäso bravčové je krehkejšie než mäso hovädzie. Menej tučné a chudé bravčové je ľahšie stráviteľné. 
Na dedinách sa používa bravčové mäso tiež z domácich zabíjačiek. Tie sa konajú najčastejšie v zimných mesiacoch.
Charakteristika.
Bravčové mäso má bledoružovú farbu. Svalovina je prerastená tukom a preto má napríklad oproti hovädziemu mäsu vyšší obsah tuku a vyššiu energetickú hodnotu. Bravčové mäso je ťažšie stráviteľné. Chuť je závislá na veku a spôsobe kŕmenia zvierat. Mäso prasiat kŕmených častejšie mliekom má svetlejšiu farbu. Veľmi jemné vlákna a pevnú bielu slaninu má mäso z ročných kusov. Mäso starších kusov má tuhšie a hrubšie vlákna, farba je tmavočervená.
Delenie bravčového mäsa.
Pri porcovaní sa rozlišujú nasledujúce diely.
Teľacie mäso

Teľacie mäso alebo teľacina je mäso z teliat – mladých kusov tura domáceho. Má veľmi jemnú, aj keď menej výraznú, chuť. Je to mäso chudé a ľahko stráviteľné, preto býva súčasťou detskej a diétnej stravy. Najkvalitnejšie je mäso z teliat, ktoré majú približnú hmotnosť 60 kg.
Je to bledoružové mäso s minimálnym množstvom tuku. Obsahuje veľa vody.
Predné časti: hlava, krk, hruď, glejovky
Zadné časti: oblička, plece, malý a veľký orech, svalovník, krátky sval
Zoznam cien za architektúru

Zoznam cien za architektúru:
Purpurové rieky

Purpurové rieky () je francúzsky psychologický triler z roku 2000. Režíroval ho Mathieu Kassovitz a jeho základom bol rovnomenný román. Rozpočet filmu bol 14 miliónov dolárov a celosvetovo zarobil 60 miliónov dolárov.
Jeho pokračovanie "" bolo uvedené do kín v roku 2004.
Dej.
Pokojným vidieckym univerzitným mestečkom Guernon v údolí francúzskych Álp otrasie nález zavraždeného muža, ktorého telo je zohavené a zavesené na vysokej skale. Táto mŕtvola má odrezané zápästia a vybraté oči. Z Paríža prichádza komisár Pierre Niémans (Jean Reno), ktorý je poverený vyšetrením zločinu. Súbežne však po vrahovi pátra aj miestny policajt (policajný poručík) Max Kerkérian (Vincent Cassel), ktorý vyšetruje znesvätenie hrobky Judith Heraultovej, malého dievčatka, ktoré v roku 1982 zrazil na diaľnici kamión, a krádež jej fotografií a ďalších dokumentov z miestnej školy v meste Sarzac. Keď Niémans požiada študentku a glaciologičku Fanny Ferreirovú (Nadia Farès) o výstup na ľadovec, kde potrebuje odobrať vzorku ľadu, v ľadovcovej jaskyni nájde ďalšie telo umučenej obete zamrznuté v ľade. Začína byť zrejmé, že zločiny spája tajomná minulosť. Tretia vražda na seba nenechá dlho čakať. 
Ktosi s políciou hrá nebezpečnú hru na mačku a myš. Akúsi rolu v nej hrá autonehoda, pri ktorej v roku 1982 zahynulo malé dievča pred zrakom svojej matky. Stopy sa postupom vyšetrovania zbiehajú k miestnej vplyvnej univerzite, ktorá po celé generácie ovplyvňuje životy ľudí v izolovanom alpskom údolí. Prekvapivé odhalenie identity vraždiaceho maniaka skoro stojí oboch policajtov život, lebo ide o sestru Fanny Ferreirovej.
Zoznam klasických architektonických termínov

Toto je zoznam termínov používaných v Klasickej architektúre.
SMS Königsberg (1905)

SMS Königsberg bol ľahký krížnik nemeckého cisárskeho námorníctva (Kaiserliche Marine), ktorý bol zaradený do služby v lete 1906. Počas prvej svetovej vojny operoval v nemeckej východnej Afrike, kde bol potopený britskými loďami.
Bernard Williams

Bernard Williams (* 19. január 1978, Baltimore, Maryland, USA) je bývalý americký atlét, šprintér, venujúci sa behu na 100 metrov a 200 metrov, 100 metrov štafeta a 200 metrov štafeta, ale pôsobil aj v behu vo vnútri, najmä v behu na 55 metrov a 60 metrov.
Majstrovstvá sveta v atletike 1999

Majstrovstvá sveta v atletike 1999 sa konali v Španielsku na štadióne Estadio Olímpico, Sevilla od 20. augusta do 29. augusta. Slovensko nezískalo medailu. Najúspešnejšou krajinou v počte dosiahnutých medailí sa stali Spojené štáty, ktoré získali 17 medialí (10-3-4). Počet krajín, ktoré získali medailu bol 42.
Majstrovstvá sveta sa po prvý raz konali v Španielsku, sedem rokov po poslednom veľkom atletickom podujatí v tejto krajine, olympijských hrách v Barcelone v roku 1992.
.380 ACP

.380 ACP (Automatic Colt Pistol) synonimum 9 kurz 9 krátky 9 browning je náboj ktorý bol uvedený na trh v roku 1908 firmou Colt. Od tej doby ide o obľúbený náboj pre sebaobranu.
Opis.
Náboj .380 ACP bol skonštruovaný pre prvé samonabíjacie pištole bez uzamknutého záveru. Zamykací mechanizmus, nie je nutný, pretože sila, ktorou tento náboj pôsobí na záver, keď je vystrelený, je relatívne malá. Vratná pružina a hmota záveru dostačuje k stlmeniu vytvorenej energie spätného rázu. Táto okolnosť zjednodušuje výrobu zbraní komorovaných na tento náboj, čo znižuje ich výrobnú cenu.
Náboj .380 ACP je ľahký a kompaktný, ale má menší účinný dostrel a nižší zastavovací efekt. Aj napriek tomu zostáva obľúbený pre strelcov, ktorí chcú ľahkú pištoľ so zvládnuteľným spätným rázom. Je o porovnatelne účinný ako náboj .38 Special. Používa strelu o priemere 9,04 mm. Najťažšia strela, ktorá môže byť v tomto náboji použitá, váži 124 grainov, aj keď štandardom je hodnota okolo 90 grainov.
Mnohí považujú náboj .380 za najslabší vhodný na sebaobranu. Ale je to subjektívne. Pre niekoho je dostatočný už .32 ACP a pre niekoho až 9 mm Luger.
Poznámky.
Tento náboj nie je totožný s nábojom .38 ACP. 
Tento náboj je obľúbený u civilných osôb v Južnej Amerike z dôvodu legislatívnych obmedzení použitia „vojenských nábojov“.
.40 S&amp;W

.40 S&amp;W "(10x22mm Smith &amp; Wesson)" je pištoľový náboj ktorý bol vyvinutý spoločne dvoma slávnymi americkými zbrojovkami Winchester Repeating Arms Company a Smith &amp; Wesson. Používa strelu o priemere 10,16 mm (0,4 palca) a jeho hmotnosť sa pohybuje v rozmedzí od 135 do 200 grainov a používa tlak 33 000 psi (230 MPa).
Dejiny.
Náboj .40 S&amp;W bol predstavený 17. januára 1990 spolu s novým modelom pištole Smith &amp; Wesson Model 4006 (ale bol k dispozícii o niekoľko mesiacov skôr ako pištoľ). Náboj .40 S&amp;W sa vyvinul z náboja 10 mm Auto, ktorý bol používaný FBI, ale ukázalo sa, že je príliš silný pre niektorých agentov a v rýchlej streľbe nedostatočne presný.
Vzhľadom na to, že náboj .40 S&amp;W mal približne rovnakú dĺžku ako náboj 9 mm Luger, tak mnoho pištolí pre náboj 9 mm Luger mohlo byť vyrábaných aj pre tento nový kaliber.
Výkon.
Náboj .40 S&amp;W je výkonnejší ako 9mm Luger pri zachovaní presnosti a výkonnejší ako niektoré laborácia náboja .45 ACP. Jeho úsťová energia závisí na konkrétnej laborácii.
Sedan

Sedan v širšom zmysle je typ automobilu so zatvorenou najmenej štvormiestnou karosériou, s dvoma radmi plnohodnotných sedadiel, s pevnou strechou a stupňovitou zadnou časťou. Môže mať dvoje alebo štvoro bočných dverí a v zadnej časti veko siahajúce až k streche . V staršej literatúre sa za "sedan" považoval len štvordverový variant so zadným vekom, ktoré sa otváralo bez zadného okna. Dvojdverový sa označoval ako tudor. 
Sedan v užšom zmysle je typ karosérie s rovnakými znakmi. 
Príklady vozidiel: Škoda 100, Škoda 120, Škoda Superb I, Peugeot 406 sedan, Audi A8, S8, BMW rady 7.
Dutohlávka

Dutohlávka ("Cladonia") je rod lišajníka z čeľade dutohlávkovité. Obsahuje asi 350 druhov, z toho v strednej Európe žije približne 70. Je hojne rozšírená od nížin do vysokých pohorí.
Jej telo tvorí často hojne rozkonárená dvojtvárna stielka. Konáriky sú sivé, sivozelené až žltozelené. Z prízemnej stielky vyrastajú útvary v tvare pohárikov - "podéciá". Podéciá sú zvyčajne vyššie ako 1 cm a často sú šupinaté rovnako ako aj prízemná časť stielky. 
Rozmnožuje sa úlomkami stielky alebo sorédiami. Rastie predovšetkým na zemi, humuse a tlejúcom dreve.
Metla

Metla je viacúčelový nástroj primárne určený predovšetkým na zametanie alebo na damiana (hromadné odstránenie viacerých predmetov rôznej veľkosti zo zeme), alebo v kombinácii s vlhkou handrou na zmývanie (odstránenie zaschnutých nečistôt). Bežná metla pozostáva z tenkých štetín upevnených tesne vedľa seba na hlavicu pozdĺžneho alebo okrúhleho tvaru. Poslednou, neodmysliteľnou súčasťou "bežnej metly" je rúčka, určená na pohodlnú manipuláciu s metlou. Môže mať rôznu veľkosť a ľahko podľa nej poznáme derivát "bežnej metly" - "metličku" (charakteristická krátkou rúčkou, ktorá ju predurčuje na manipuláciu s použitím jednej ruky).
Alternatívne využitie.
V období stredoveku ľudia považovali metlu za dopravný prostriedok pre strigy alebo bosorky. Aj napriek jasnej spojitosti so ženami, prvé známe tvrdenie o úspešnom lete na metle pochádza z roku 1453 od muža, Guillaume Edelina. Tento fenomén však nebol nikdy dokázaný.
Lionel Terray

Lionel Terray (* 25. júl 1921, Grenoble, Francúzsko – † 19. september 1965, Vercors) bol významný francúzsky povojnový horolezec, prvý (so spolulezcom) na Makalu, Jannu a na Cerro Fitz Roy.
Lezenie a životné osudy.
Začiatkom 2. svetovej vojny narukoval a stretol G. Rébufatta, ktorého prevratné (vtedy, dnes už štandardné) názory na horolezectvo prevzal a vyliezol s ním ťažké túry v oblasti Mt. Blancu. V r. 1944 sa zúčastnil odboja proti Nemecku, bojoval v horskej jednotke. Po vojne sa stal lyžiarskym inštruktorom, neskôr aj horským vodcom v Chamonix.
Vyliezol v rýchlom štýle veľké alpské steny, napr. 1946 Walkerov pilier na Grandes Jorasses, 1947 sev. stenu Eigeru (druhý priestup, s L. Lachenalom).
V r. 1950 sa zúčastnil úspešnej expedície na Annapurnu, namiesto vlastnej šance na výstup pomáhal zachrániť omrznutých prvovýstupcov Herzoga a Lachenala. V r. 1952 uskutočnil s G. Magnonem prvý výstup na Cerro Fitz Roy v Patagónii a následne zdolal aj Aconcaguu a v peruánskych Andách panenský Huascan. V r. 1954 v rámci prieskumnej výpravy pod Makalu vyliezol na sedemtisícovku Čomolonzo. V nasledujúcom roku s J. Couzym vystúpili ako prví na Makalu, o dva dni ďalších sedem lezcov vrátane vedúceho "šťastnej" výpravy J. Franca. 
Už v roku 1956 sa vrátil do Peru a zdolal Nevado Chacraraju, považovaný za nedobytný. V r. 1957 bol aktívny pri záchrannej akcii s sev. stene Eigeru. V r. 1962 uskutočnil prvý výstup na Jannu (napísal o tom knihu) a v tom istom roku ďalší prvovýstup na Nilgirí (). Po návrate sa ako horský vodca v Alpách dostal pod lavínu, klient zahynul. V r. 1964 viedol úspešnú expedíciu na Aljaške. Napísal knihu s provokatívnym názvom: "Dobyvatelia zbytočného".
Aj so spolulezcom M. Martinettim zahynul v stene hory Gerbier, v masíve Vercors neďaleko rodného Grenoblu.
Benjamin Raich

Benjamin Raich (* 28. február 1978, Arzl im Pitztal, Rakúsko) je bývalý rakúsky lyžiar. Svoje prvé preteky vo Svetovom pohári vyhral 7. januára 1999. Celkovo vyhral 32 pretekov Svetového pohára. Je držiteľom veľkého krištálového glóbusu za celkové víťazstvo vo Svetovom pohári, a to za sezónu 2005/2006, ktorý sa udeľuje pretekárovi s najvyšším počtom bodov získaných v sezóne.
Sedan (rozlišovacia stránka)

Sedan môže byť:
Dana Košická

Dana Košická (* 19. jún 1967, Kežmarok) je slovenská herečka.
Životopis.
Do svojich štrnástich rokov vyrastala v dedinke Stará Lesná vo Vysokých Tatrách. Vyštudovala pedagogickú školu v Levoči. Počas štúdia sa profesionálne venovala biatlonu. K divadlu sa dostala náhodou, keď ju požiadali, aby hrala v hre J. G. Tajovského Ženský zákon postavu Aničky. Na festivale ochotníckych divadiel si ju všimol člen Spišského divadla Albín Medúz a ponúkol jej angažmán. Tam spoznala aj svojho manžela a režiséra Mira Košického, s ktorým má dcéru.
V roku 1988 nastúpila do prvého ročníka Vysokej školy múzických umení, do triedy Emila Horvátha. Po absolvovaní VŠMU pôsobila v Spišskom divadle, avšak po hosťovaní v Štátnom divadle Košice roku 1995 natrvalo opustila spišskú scénu a nastúpila do Štátneho divadla Košice, kde pôsobí dodnes. Hosťovala aj v Slovenskom národnom divadle, na Novej scéne a v Divadle Aréna.
V roku 2002 sa so svojím manželom Mirom Košickým rozviedla.
Divadelné roly.
Štátne divadlo Košice.
Momentálne ju môžete vidieť v hrách:
LPIC

Linux Professional Institute Certification (LPIC) je certifikácia v oblasti správy operačného systému GNU/Linux, zastrešovaná medzinárodnou neziskovou organizáciou Linux Professional Institute (LPI). Existujú tri úrovne LPIC certifikácie:
Pre získanie certifikátu pre každú úroveň je potrebné úspešne absolvovať dve skúšky a v prípade certifikátov LPIC-2 a LPIC-3 musí uchádzač vlastniť certifikát(y) nižšej úrovne.
.45 GAP

.45 GAP je pištoľový náboj skonštruovaný Ernestom Durhamom, inžinierom u CCI/Speer na požiadavku výrobcu zbraní Glock. Cieľom bolo vyrobiť náboj, ktorý by sa výkonovo vyrovnal náboju .45 ACP, ale bol rozmerovo kratší, aby ho bolo možné použiť v kompaktných zbraniach. GAP je skratka pre „Glock Automatic Pistol“. Tento náboj je prvým, komerčne vyrábaným typom, ktorý možno spájať priamo s firmou Glock.
Vývoj.
Koncept kratšej štyridsaťpäťky (.45 ACP), ktorý by používal zápalku používanú v menších pištoľových nábojoch (napr. 9 mm Luger; .45 ACP používa veľkú zápalku). Aby bolo možné dosiahnuť menšieho rozmeru, tak tento náboj využíva vyšší výstrelový tlak (rovnaký ako u .45 ACP +p). V minulosti sa malo za to, že nie je možné vystreliť strelu o hmotnosti 230 grainov rýchlosťou 870 stop/s z tohoto náboja. Ale podarilo sa to dosiahnuť pozorným výberom strelného prachu.
Viktor Frešo

Viktor Frešo (* 22. jún, 1974, Bratislava) je slovenský konceptuálny umelec, fotograf, maliar, sochár, hudobník. Je vnukom herca a režiséra Paľa Bielika.
Život a dielo.
Študoval bratislavskú Vysokú školu výtvarných umení a Akadémiu výtvarných umení v Prahe, ktorú ukončil roku 2003.
Jeho práce a celkový prístup k súčasnému umeniu spočíva v tom, že Frešo vytvára tzv. koncepty a projekty, v ktorých je kritický a agresívne vyjadruje pohŕdanie súčasnou výtvarnou scénou s podtónom ľahkosti a humoru. Vo svojej tvorbe používa dôraz na svoje ego a sebairóniu.
Jeho práce a celkový prístup k umeniu patrí k veľmi netypickým, ale zároveň silne reflektujú spoločenskú a kultúrnu situáciu. Umelec vytvára rafinovane koncepty a projekty, ktoré prezentuje ako zdanlivo jednoduché, uzatvorené umelecké diela „Piece of art“. Často je vo svojich dielach kritický a agresívne vyjadruje pohŕdanie samotnou výtvarnou scénou a jej procesmi, no s podtónom ľahkosti, humoru a hry. Jedným z najfascinujúcejších prvkov jeho tvorby je zdanlivý kontrapunkt dôrazu na obrovské, grandiózne Ego spojene s Gestom v kombinácii s odzbrojujúcou sebaironickou pokorou. Založil niekoľko umeleckých skupín, ako napr "EGOART", či "Fifty-fifty group" alebo "BINDERFRESH".
Harald zur Hausen

Harald zur Hausen (11. marec 1936, Gelsenkirchen, Nemecko † 28. máj 2023, Heidelberg) bol nemecký lekár a virológ. 
V roku 2008 získal Nobelovu cenu za fyziológiu a medicínu. Cena mu bola udelená za výskum rakoviny krčka maternice a za objasnenie roly papilomavírusov pri vzniku tohto ochorenia.
Životopis.
Medicínu vyštudoval v Düsseldorfe, dlhé roky pracoval vo virologickom ústave univerzity vo Würzburgu. V roku 1972 bol menovaný profesorom virológie na univerzite v Erlangene. V rokoch 1983 až 2003 bol riaditeľom Výskumného centra pre výskum rakoviny v Heidelbergu.
Session Initiation Protocol

Session Initiation Protocol(SIP, rfc3261) je rozšírný signalizačný protokol určený na vytváranie a ukončovanie multimediálnych spojení(telefónny hovor, videohovor) cez Internet. Ďalšie možné použitia sú hlasové a videokonferencie, rýchle správy, streamovanie multimediálnych dát, presence, online hry. Spojenie môže predstavovať akýkoľvek multimediálny prenos, v praxi sa však najčastejšie SIP používa na telefonovanie po IP sieti.
SIP je textový protokol, využíva prvky dvoch veľmi často používaných internetových protokolov a to protokolu HTTP, ktorý slúži na prehliadanie internetových stránok a protokolu SMTP, slúžiaceho na prenos elektronickej pošty. Správy samotného protokolu sú vždy požiadavky(requests) alebo odpovede(responses).
Protokol zabezpečuje možnosť vytvorenia multimediálneho dialógu medzi dvomi koncovými bodmi. Za hlavné signalizačné úlohy sa považujú:
Takisto je v protokole implementovaná možnosť vyžiadania a doručenia údajov o prítomnosti jednotlivých účastníkov (presence napríklad, či daný účastník je pripojený/odpojený, alebo kde sa nachádza), rovnako ako možnosť posielania rýchlych správ (instant messages).
SIP je nezávislý od typu multimediálnych dát, ktoré sa prenášajú. V priebehu spojenia slúži skutočne iba na prenos informácii o účastníkoch, ale nijako nie je zviazaný s konkrétnym typom multimediálnych dát. V jednej relácií je možné prenášať vzorky zvuku, vzorky obrazu ale aj čistý text, atď. Na prenos samotných multimedálnych dát sa najčastejšie používa Real-time Transport Protocol(RTP, rfc3550).
Kalle Pallander

Kalle Pallander (* 2. máj 1977, Tornio, Fínsko) je fínsky lyžiar. Svoje prvé preteky vo Svetovom pohári vyhral 26. januára 2003. Celkovo vyhral 14 pretekov Svetového pohára. Špecializuje sa najmä na točivé disciplíny, slalom a obrovský slalom.
Knižnica (rozlišovacia stránka)

Knižnica alebo zastarano knihovňa môže byť:
Knižnica môže byť aj:
.50 BMG

.50 Browning Machine Gun alebo tiež skrátene .50 BMG alebo 12,7 × 99 mm NATO je náboj vyvinutý pre guľomet M2 Browning. Začal sa používať v roku 1921. Náboj vznikol veľkým zväčšením náboja .30-06.
Dejiny.
Koncept tohto náboja bol vytvorený v priebehu 1. svetovej vojny Johnom Browningom ako odpoveď na požiadavku protilietadlovej zbrane. Náboj samotný bol vytvorený výrazným zväčšením náboja .30-06 Springfield. Guľomet Browning M2, pre ktorý bol vytvorený, zase vznikol zväčšením guľometu M1919/M1917. Guľomet Browning M2 a spolu s ním náboj .50 BMG sa používali hlavne v lietadlách počas 2. svetovej vojny. Ale tiež namontovaný na vozidlách alebo v opevneniach. Len príležitostne bol používaný pechotou.
Vďaka svojmu výkonu bol vhodný proti lietadlám a pri použití priebojnej strely aj pre ničenie betónových bunkrov, rôznych ďalších objektov a ľahkých obrnených vozidiel.
Používané typy striel.
Tento náboj bol skonštruovaný s veľkou škálou rôznych striel, hlavne:
Použitie.
Tento náboj sa okrem guľometov používa v terčových puškách pri strelbe na dlhé vzdialenosti a odstrelovačských puškách. V roku 2002 v Afganistane kanadský desiatnik s týmto nábojom pri použití pušky McMillan TAC-50 zabil nepriateľského bojovníka vzdialeného . Začiatkom roku 2012 neznámy vojak z austrálskej špeciálnej jednotky Delta Company zabil nepriateľa týmto typom náboja na s použitím americkej poloautomatickej pušky Barrett M82. Ide o najdlhšiu vzdialenosť, na ktorú bol niekto takýmto spôsobom zasiahnutý
Americká pobrežná hliadka ho používa k zastaveniu rýchlych člnov pašujúcich drogy. Ďalej je vhodný k zastaveniu vozidiel, pretože je schopný prestrelenia bloku motoru.
Varianty tohoto náboja používané americkou armádou.
Okrem týchto existuje ešte nepreberné množstvo civilných variant.
Príklady zbraní používajúcich tento náboj.
Karabínové pušky:
Pušky:
Guľomety
Mercedes-Benz Citaro

Mercedes-Benz Citaro (typové označenie O 530) je nízkopodlažný autobus, vyrábaný spoločnosťou EvoBus, ktorú vlastní koncern Daimler AG.
Výroba.
Od roku 1997 sa vyrába v závode v nemeckom Mannheime a francúzskom Ligny-en-Barrois, od roku 2003 sa niektoré časti vyrábajú v Holýšove v Plzenskom kraji. Niektoré súčiastky sa dodávajú aj z Turecka.
Varianty autobusu Citaro.
Autobusy Citaro pre mestskú prevádzku:
Autobusy Citaro pre prímestskú prevádzku:
V roku 2005 výrobca EvoBus začal s výrobou novej verzie autobusu, ktorá spĺňa prísnejšie emisné limity, t. j. Euro IV a Euro V. Okrem hlavnej zmeny v oblasti adaptácie na motory novej generácie bol vykonaný facelift; po prvýkrát od roku 1997 sa tak zmenila predná maska autobusu. Na jeseň 2006 sa prestala vyrábať staršia verzia. Novšie modely LE a LE Ü boli vždy vyrábané už v novšom prevedení.
Technické údaje (štandardný 12 m model).
Vozidlo je vybavené automatickou prevodovkou s retardérom, nízkopodlažnými vstupmi na predných dvoch dverách a čalúnenými sedadlami.
Výskyt.
Citaro jazdí v Berlíne, v Ríme a v Istanbule (v počte 430 ks). 
Na Slovensku jazdia v Bratislave, v Poprade a v Ružomberku.
Mestská hromadná doprava v Poprade prevádzkuje 16 kusov autobusov verzií C2 K (dodané v 1/22 – 12/22) 8ks ,O 530 2ks,C2 6ks
V Česku jazdí v Českej Lípe, Děčíne, Jindřichovom Hradci, Kolíne (od roku 2003), Kyjove, Mělníku, Mladej Boleslavi, Mníšku pod Brdy (od 2004), Pelhřimove, Písku (od 2000), Prahe; od 2004), Tepliciach (od 2004), Třebíči a Žďári nad Sázavou (od 2001).
Od decembra 2008 jazdí model O 530 GL (CapaCity) v Bratislave.
Andrej Jerman

Andrej Jerman (* 30. september 1978, Tržič, Slovinsko) je slovinský lyžiar. Špecializuje sa na kĺzavé disciplíny, zjazd a super-G.
ASNOVA

ASNOVA (po rusky ACHOBA - skratka "Ассоциация новых архитекторов" - Asociácia nových architektov) bola avantgardná architektonická asociácia, pôsobiaca v Sovietskom zväze. 
Po ruskej občianskej vojne nebol Sovietsky zväz natoľko ekonomicky silný, aby sa vyvíjali nové architektonické projekty. Bola aktívna začiatkom dvadsiatych až koncom tridsiatych rokov 20. storočia. Asociácia vznikla v roku 1923. Zakladateľom bol Nikolaj Ladovskij, profesor na VKhUTEMAS a člen INKhUK spolu s ďalšími avantgardnými architektmi ako boli napríklad Vladimir Krinskij.
V roku 1919 zadefinoval Ladovskij architektonický racionalizmus ako: "ekonómiu psychickej energie v symbióze s funkcionalistickými požiadavkami na budovu." Skupina ASNOVA bola priamo ovplyvnená prácou Huga Münsterberga a Ladovskij postavil psychotechnické laboratórium v roku 1926 založené na Münsterbergovej teórii o industriálnej psychológii. Vo všeobecnosti sa skupina zaoberala psychoorganizačnými efektmi s architektúrou.
Členovia ASNOVA boli úspešní v projektových súťažiach a konkurzoch, no s realizáciou to bolo horšie. Architekti Melnikov a Ladovskij boli ocenení prvým a druhým miestom v súťaži o sovietsky pavilón v roku 1925 na parížskej výstave. Zopár realizovaných projektov sa uchovalo aj v ZSSR. Veľmi uznávané boli Ladovského apartmánový dom na Tverskaja v Moskve (1929) a
séria troch kuchýň a občianskej vybavenosti postavených v Leningrade v rokoch 1928-1931, postavených ASNOVA tímom zloženom z A. K. Barutčov, I. A. Giľter, I.A. Meerzon a J. O. Rubančik. Asnova sa spojila v roku 1928 keď Ladovsky zostavil svoju vlastnú skupinu ARU (Asociácia architektov-urbanistov).
Skupina ASNOVA zanikla v roku 1932 tak ako veľa iných umeleckých asociácií.
Off topic

Off topic (skratka "OT") je výraz prevzatý z angličtiny, ktorý znamená "mimo témy". Tento výraz sa vkladá na fóra ako sekcia, kam môžu používatelia písať čokoľvek, čo chcú, prípadne je to aj označenie stavu, keď prispievatelia diskutujú z cesty.
Rekuperácia vzduchu

Rekuperácia vzduchu je spôsob vetrania budov so spätným získavaním tepla. V obvodovej stene obytných miestností sú zabudované nastaviteľné otvory pre prívod vzduchu. Z kuchyne, kúpeľne a WC je vzduch odvádzaný ventilátorom. Odpadový vzduch prúdi z týchto miestností s vyššou teplotou do vetracieho zariadenia, kde mu výmenník tepla odoberie časť tepelnej energie a odovzdá ju čerstvému vzduchu, ktorý je do výmenníka privádzaný z vonku. Tento systém je síce náročný ale ušetrí veľké množstvo energie. Má účinnosť až 60 – 80%. Preto sa často používa pri nízkoenergetických domoch.